CELEX: 32014R1255
Language: fi
Date: 2014-07-17 00:00:00
Title: Komission delegoitu asetus (EU) N:o 1255/2014, annettu 17 päivänä heinäkuuta 2014 , vähävaraisimmille suunnatun eurooppalaisen avun rahastosta annetun Euroopan parlamentin ja neuvoston asetuksen (EU) N:o 223/2014 täydentämisestä vahvistamalla vuotuisten ja lopullisten täytäntöönpanokertomusten sisältö, mukaan luettuna yhteisten indikaattoreiden luettelo

25.11.2014   
               
               
                  FI
               
               
                  Euroopan unionin virallinen lehti
               
               
                  L 337/46
               
            
         KOMISSION DELEGOITU ASETUS (EU) N:o 1255/2014,
         annettu 17 päivänä heinäkuuta 2014,
         vähävaraisimmille suunnatun eurooppalaisen avun rahastosta annetun Euroopan parlamentin ja neuvoston asetuksen (EU) N:o 223/2014 täydentämisestä vahvistamalla vuotuisten ja lopullisten täytäntöönpanokertomusten sisältö, mukaan luettuna yhteisten indikaattoreiden luettelo
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vähävaraisimmille suunnatun eurooppalaisen avun rahastosta 11 päivänä maaliskuuta 2014 annetun Euroopan parlamentin ja neuvoston asetuksen (EU) N:o 223/2014 (1) ja erityisesti sen 13 artiklan 6 kohdan,
         sekä katsoo seuraavaa:
         
                     (1)
                  
                  
                     Asetuksessa (EU) N:o 223/2014 edellytetään, että komissio hyväksyy delegoituja säädöksiä, joilla täydennetään asetuksen muita kuin keskeisiä osia vähävaraisimmille suunnatun eurooppalaisen avun rahaston osalta.
                  
               
                     (2)
                  
                  
                     Asetuksessa (EU) N:o 223/2014 edellytetään, että jäsenvaltiot toimittavat komissiolle vuotuiset ja lopulliset täytäntöönpanokertomukset, joihin sisältyy tietoja toimenpideohjelmien täytäntöönpanosta, mukaan luettuna tiedot yhteisistä ja tapauksen mukaan ohjelmakohtaisista indikaattoreista.
                  
               
                     (3)
                  
                  
                     Jotta voidaan varmistaa toimenpideohjelmien täytäntöönpanon asianmukainen seuranta ja niiden panos rahaston erityistavoitteiden saavuttamiseen, olisi annettava säännöksiä vuotuisten ja lopullisten täytäntöönpanokertomusten sisällöstä sekä niiden yhteisten indikaattoreiden luettelosta, jotka on ilmoitettava.
                  
               
                     (4)
                  
                  
                     Tässä asetuksessa vahvistettavat vaatimukset olisi rajattava vain välttämättömiin ottaen huomioon asetuksen (EU) N:o 223/2014 säännökset sekä yksilöiden suojeluun henkilötietojen käsittelyssä ja näiden tietojen vapaaseen liikkuvuuteen sovellettava unionin lainsäädäntö, etenkin Euroopan parlamentin ja neuvoston direktiivi 95/46/EY (2).
                  
               
                     (5)
                  
                  
                     Jotta voidaan ottaa huomioon toimenpideohjelmasta I ja II tuettujen toimenpiteiden erilainen luonne ja asetuksessa (EU) N:o 223/2014 vahvistetut kumpaankin toimenpideohjelmaan sovellettavat eri säännökset, kummankin toimenpideohjelman osalta olisi sovellettava erilaisia vaatimuksia vuotuisten ja lopullisten täytäntöönpanokertomusten sisällön sekä ilmoitettavien yhteisten indikaattoreiden luettelon osalta. Jotta voidaan ottaa huomioon erityinen tarve suojella rahastosta tuettavien henkilöiden ihmisarvoa sekä vähentää tuensaajien hallinnollista rasitetta vain välttämättömään vähimmäistasoon asetuksessa (EU) N:o 223/2014 vahvistettujen vaatimusten mukaisesti, tiettyjen indikaattoreiden arvo on määritettävä kumppaniorganisaatioiden tietoihin perustuvien arvioiden eikä loppukäyttäjien toimittamien tietojen perusteella.
                     Tässä asetuksessa säädettyjen toimenpiteiden pikaisen soveltamisen varmistamiseksi tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä,
                  
               ON HYVÄKSYNYT TÄMÄN ASETUKSEN:
         
            1 artikla
            Kohde
            Tässä asetuksessa vahvistetaan asetusta (EU) N:o 223/2014 täydentävät säännökset vuotuisten ja lopullisten täytäntöönpanokertomusten sisällön osalta, mukaan luettuna yhteisten indikaattoreiden luettelo.
         
         
            2 artikla
            Vuotuisten ja lopullisten täytäntöönpanokertomusten sisältö ja indikaattoreiden luettelo
            (asetuksen (EU) N:o 223/2014 13 artiklan 6 kohta)
            
               1.   Vuotuisissa ja lopullisissa täytäntöönpanokertomuksissa on esitettävä seuraavat seikat:
               
                           a)
                        
                        
                           Tiedot ohjelman täytäntöönpanosta viittaamalla osittain tai kokonaan päätökseen saatujen toimenpiteiden yhteisiin indikaattoreihin.
                        
                     
                           b)
                        
                        
                           Toimia koskevat tiedot ja niiden arviointi ottaen huomioon asetuksen (EU) N:o 223/2014 5 artiklan 6 ja 11 kohdassa sekä tapauksen mukaan 13 kohdassa esitetyt periaatteet.
                        
                     Ensimmäisessä alakohdassa tarkoitettujen tietojen lisäksi toimenpideohjelmaa II koskevissa vuotuisissa ja lopullisissa täytäntöönpanokertomuksissa on esitettävä tiedot ohjelmakohtaisista indikaattoreista ja määrällisistä tavoitteista sekä tulosindikaattoreiden muutoksista samoin kuin tiedot ja arviointi edistymisestä toimenpideohjelman erityistavoitteiden saavuttamisessa.
            
            
               2.   Edellä 1 kohdan a alakohdassa tarkoitetut indikaattorit luetellaan liitteessä.
            
            
               3.   Edellä 1 kohdassa tarkoitettujen tietojen lisäksi lopullisessa täytäntöönpanokertomuksessa sekä vuosien 2017 ja 2022 vuotuisissa täytäntöönpanokertomuksissa on esitettävä tiedot ja arviointi siitä, miten asetuksen (EU) N:o 223/2014 3 artiklassa täsmennettyjen rahaston erityis- ja kokonaistavoitteiden saavuttamisessa on edistytty.
            
         
         
            3 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä heinäkuuta 2014.
            
               
                  Komission puolesta
               
               
                  Puheenjohtaja
               
               José Manuel BARROSO
            
         
         
            (1)  EUVL L 72, 12.3.2014, s. 1.
         
            (2)  Euroopan parlamentin ja neuvoston direktiivi 95/46/EY, annettu 24 päivänä lokakuuta 1995, yksilöiden suojelusta henkilötietojen käsittelyssä ja näiden tietojen vapaasta liikkuvuudesta (EYVL L 281, 23.11.1995, s. 31).
      
      
         
            LIITE
            TOIMENPIDEOHJELMAA I JA II KOSKEVAT YHTEISET INDIKAATTORIT
            
               Panosindikaattorit
            
            
                        1)
                     
                     
                        Asiakirjassa, jossa määritetään kullekin toimenpiteelle asetetut tukiedellytykset, hyväksyttyjen tukikelpoisten julkisten menojen kokonaismäärä
                     
                  
                        2)
                     
                     
                        Toimenpiteiden täytäntöönpanosta tuensaajille aiheutuneiden ja maksettujen tukikelpoisten julkisten menojen kokonaismäärä
                        josta tapauksen mukaan:
                        
                                    a)
                                 
                                 
                                    Elintarvikeapuun liittyvien toimenpiteiden täytäntöönpanosta tuensaajille aiheutuneiden ja maksettujen tukikelpoisten julkisten menojen kokonaismäärä
                                 
                              
                                    b)
                                 
                                 
                                    Perushyödykkeiden hankintaan liittyvien toimenpiteiden täytäntöönpanosta tuensaajille aiheutuneiden ja maksettujen tukikelpoisten julkisten menojen kokonaismäärä
                                 
                              
                  
                        3)
                     
                     
                        Komissiolle ilmoitettujen tukikelpoisten julkisten menojen kokonaismäärä
                     
                  Nämä tiedot on ilmoitettava euroina.
            TOIMENPIDEOHJELMAA I KOSKEVAT YHTEISET INDIKAATTORIT
            
               Jaettua elintarvikeapua koskevat tuotosindikaattorit (1)
            
            
                        4)
                     
                     
                        Hedelmien ja vihannesten määrä
                     
                  
                        5)
                     
                     
                        Lihan, kananmunien, kalan ja äyriäisten määrä
                     
                  
                        6)
                     
                     
                        Jauhojen, leivän, perunoiden, riisin ja muiden tärkkelystuotteiden määrä
                     
                  
                        7)
                     
                     
                        Sokerin määrä
                     
                  
                        8)
                     
                     
                        Maitotuotteiden määrä
                     
                  
                        9)
                     
                     
                        Rasvojen ja öljyjen määrä
                     
                  
                        10)
                     
                     
                        Einesten ja muiden elintarvikkeiden (jotka eivät sisälly edellä mainittuihin luokkiin) määrä
                     
                  
                        11)
                     
                     
                        Jaetun elintarvikeavun kokonaismäärä
                        josta:
                        
                                    a)
                                 
                                 
                                    Niiden elintarvikkeiden osuus, joiden osalta toimenpideohjelmasta maksettiin vain kuljetus, jakelu ja varastointi (%)
                                 
                              
                                    b)
                                 
                                 
                                    Rahastosta yhteisrahoitettujen elintarvikkeiden osuus kumppaniorganisaatioiden jakamien elintarvikkeiden kokonaismäärästä (%) (2)
                                    
                                 
                              
                  
                        12)
                     
                     
                        Niiden jaettujen aterioiden (3) kokonaismäärä, jotka rahoitettiin osittain tai kokonaan toimenpideohjelmasta
                     
                  
                        13)
                     
                     
                        Niiden jaettujen elintarvikepakettien (4) kokonaismäärä, jotka rahoitettiin osittain tai kokonaan toimenpideohjelmasta
                     
                  
               Jaettua elintarvikeapua koskevat tulosindikaattorit (5)
            
            
                     
                        14)
                     
                     
                        Elintarvikeapua saavien henkilöiden kokonaismäärä
                        josta:
                        
                                    a)
                                 
                                 
                                    Enintään 15-vuotiaiden lukumäärä
                                 
                              
                                    b)
                                 
                                 
                                    Vähintään 65-vuotiaiden lukumäärä
                                 
                              
                                    c)
                                 
                                 
                                    Naisten lukumäärä
                                 
                              
                                    d)
                                 
                                 
                                    Maahanmuuttajien, ulkomaalaistaustaisten, vähemmistöjen (myös marginalisoituneiden yhteisöjen kuten romanien) lukumäärä
                                 
                              
                                    e)
                                 
                                 
                                    Vammaisten lukumäärä
                                 
                              
                                    f)
                                 
                                 
                                    Kodittomien lukumäärä
                                 
                              
                  
               Jaettuja perushyödykkeitä koskevat tuotosindikaattorit
            
            
                        15)
                     
                     
                        Jaettujen tavaroiden rahallinen kokonaisarvo
                        josta:
                        
                                    a)
                                 
                                 
                                    Lapsille tarkoitettujen tavaroiden rahallinen kokonaisarvo
                                 
                              
                                    b)
                                 
                                 
                                    Kodittomille tarkoitettujen tavaroiden rahallinen kokonaisarvo
                                 
                              
                                    c)
                                 
                                 
                                    Muille kohderyhmille tarkoitettujen tavaroiden rahallinen kokonaisarvo
                                 
                              
                  
                        16)
                     
                     
                        Luettelo lapsille jaetuista tärkeimmistä tavaraluokista (6)
                        
                        
                                    a)
                                 
                                 
                                    Vauvanvaatteet ja -varusteet
                                 
                              
                                    b)
                                 
                                 
                                    Koululaukut
                                 
                              
                                    c)
                                 
                                 
                                    Lehtiöt, vihot, kynät, maalausvälineet ja muut koulutarvikkeet (muut kuin vaatteet)
                                 
                              
                                    d)
                                 
                                 
                                    Liikuntavarusteet (esim. urheilukengät, trikoot, uimapuvut)
                                 
                              
                                    e)
                                 
                                 
                                    Vaatteet (esim. talvitakit, kengät, koulupuvut)
                                 
                              
                                    f)
                                 
                                 
                                    Muu luokka — täsmennetään
                                 
                              
                  
                        17)
                     
                     
                        Luettelo kodittomille jaetuista tärkeimmistä tavaraluokista (6)
                        
                        
                                    a)
                                 
                                 
                                    Makuupussit/huovat
                                 
                              
                                    b)
                                 
                                 
                                    Keittiövarusteet (esim. kattilat, pannut, ruokailuvälineet)
                                 
                              
                                    c)
                                 
                                 
                                    Vaatteet (esim. talvitakit, kengät)
                                 
                              
                                    d)
                                 
                                 
                                    Liinavaatteet (pyyhkeet, vuodevaatteet)
                                 
                              
                                    e)
                                 
                                 
                                    Hygieniatarvikkeet (esim. ensiapusetti, saippua, hammasharja, kertakäyttöinen partahöylä)
                                 
                              
                                    f)
                                 
                                 
                                    Muu luokka — täsmennetään
                                 
                              
                  
                        18)
                     
                     
                        Luettelo muille kohderyhmille jaetuista tärkeimmistä tavaraluokista (6)
                        
                        
                                    a)
                                 
                                 
                                    Luokat täsmennettävä
                                 
                              
                  
               Jaettuja perushyödykkeitä koskevat tulosindikaattorit (5)
            
            
                     
                        19)
                     
                     
                        Perushyödykkeitä saavien henkilöiden kokonaismäärä
                        josta:
                        
                                    a)
                                 
                                 
                                    Enintään 15-vuotiaiden lukumäärä
                                 
                              
                                    b)
                                 
                                 
                                    Vähintään 65-vuotiaiden lukumäärä
                                 
                              
                                    c)
                                 
                                 
                                    Naisten lukumäärä
                                 
                              
                                    d)
                                 
                                 
                                    Maahanmuuttajien, ulkomaalaistaustaisten, vähemmistöjen (myös marginalisoituneiden yhteisöjen kuten romanien) lukumäärä
                                 
                              
                                    e)
                                 
                                 
                                    Vammaisten lukumäärä
                                 
                              
                                    f)
                                 
                                 
                                    Kodittomien lukumäärä
                                 
                              
                  TOIMENPIDEOHJELMAA II KOSKEVAT YHTEISET INDIKAATTORIT
            
               Sosiaalisen osallisuuden edistämiseen tarkoitettua tukea koskevat tuotosindikaattorit
            
            
                     
                        20)
                     
                     
                        Sosiaalisen osallisuuden edistämiseen tarkoitettua tukea saavien henkilöiden kokonaismäärä
                        josta:
                        
                                    a)
                                 
                                 
                                    Enintään 15-vuotiaiden lukumäärä
                                 
                              
                                    b)
                                 
                                 
                                    Vähintään 65-vuotiaiden lukumäärä
                                 
                              
                                    c)
                                 
                                 
                                    Naisten lukumäärä
                                 
                              
                                    d)
                                 
                                 
                                    Maahanmuuttajien, ulkomaalaistaustaisten, vähemmistöjen (myös marginalisoituneiden yhteisöjen kuten romanien) lukumäärä
                                 
                              
                                    e)
                                 
                                 
                                    Vammaisten lukumäärä
                                 
                              
                                    f)
                                 
                                 
                                    Kodittomien lukumäärä
                                 
                              
                  Nämä toimenpideohjelmaa II koskevat tiedot ovat direktiivin 95/46/EY 7 artiklan mukaisia henkilötietoja. Niiden käsittely on tarpeen rekisterinpitäjälle asetetun lakisääteisen velvollisuuden täyttämiseksi (direktiivin 95/46/EY 7 artiklan c alakohta). Direktiivin 95/46/EY 2 artiklassa esitetään rekisterinpitäjän määritelmä.
            
               (1)  Indikaattorit 4–11 sisältävät seuraavia tuotteita missä tahansa muodossa, esim. tuoreena, tölkitettynä ja pakastettuna, ja ne olisi ilmoitettava tonneina.
            
               (2)  Tämän indikaattorin arvot määritetään kumppaniorganisaatioiden tietoihin perustuvan arvion perusteella.
            
               (3)  ’Ateria’ voidaan määritellä kumppaniorganisaation/toimenpiteen/hallintoviranomaisen tasolla. Tämän indikaattorin arvot määritetään kumppaniorganisaatioiden arvioinnin perusteella.
            
               (4)  ’Elintarvikepaketti’ voidaan määritellä kumppaniorganisaation/toimenpiteen/hallintoviranomaisen tasolla. Pakkausten ei tarvitse olla standardoituja koon tai sisällön suhteen. Tämän indikaattorin arvot määritetään kumppaniorganisaatioiden arvioinnin perusteella.
            
               (5)  Näiden indikaattoreiden arvot määritetään kumppaniorganisaatioiden tietoihin perustuvan arvion perusteella. Ei odoteta eikä edellytetä, että arvot perustuvat loppukäyttäjien toimittamiin tietoihin.
            
               (6)  Luetteloon on sisällytettävä kaikki merkitykselliset luokat, jotka kattavat vähintään 75 prosenttia jaetuista tavaroista.